რობინ კოლინგვუდი

რობინ ჯორჯ კოლინგვუდი (; დ. 22 თებერვალი, 1889 — გ. 9 იანვარი, 1943) — ინგლისელი ისტორიკოსი, ფილოსოფოსი და არქეოლოგი. ძველი ბრიტანული ისტორიის სპეციალისტი. ავტორი ცნობილი ფილოსოფიური ნაშრომებისა: „ხელოვნების პრინციპები“ (1938) და „ისტორიის იდეა“ (1946) (რომელიც მისი გარდაცვალების შემდეგ დაიბეჭდა). კოლინგვუდი მხოლოდ ისტორიის ფილოსოფიით არ იყო დაინტერესებული, იგი ასევე მოღვაწეობდა არქეოლოგიაშიც.

რობინ დაიბადა კარტმელ-ფელიში (ლანკაშირი, ბრიტანეთი, მხატვრისა და არქეოლოგის, უილიამ გერშომ კოლინგვუდის ოჯახში. ჯორჯის დედაც მხატვარი და ნიჭიერი პიანისტი იყო. ჯორჯმა განათლება ჯერ რაგბის სკოლაში მიიღო, შემდეგ კი ოქსფორდის უნივერსიტეტის კოლეჯში. უნივერსიტეტის დამთავრებამდე ის, ასევე, ოქსფორდის პემბროკის კოლეჯის წევრადაც აირჩიეს. 

კოლინგვუდი ოქსფორდის პემბროკის კოლეჯის წევრი 15 წლის განმავლობაში იყო, შემდეგ კი ოქსფორდში, მაგდალენის უნივერსიტეტში მეტაფიზიკური ფილოსოფიის პროფესორი გახდა. ის ფრენსის ჯონ ჰავერფილდის ერთადერთი მოწაფე იყო, რომელიც პირველ მსოფლიო ომს გადაურჩა. კოლინგვუდის ცნობიერებაზე დიდი გავლენა მოახდინეს იტალიელმა იდეალისტებმა: ბენედეტო კროჩემ, ჯოვანი ჯენტაილიმ და გვიდო დე რუჟემ (ამ უკნაასკნელთან მეგობრობდა კიდეც). ასევე, დიდი გავლენა იქონიეს ჰეგელმა, კანტმა, ჯამბატისტა ვიკომ, ბრედლიმ და სმიტმა. 

1943 წლის 9 იანვარს, ჯორჯ კოლინგვუდი კონისტონში, (ლანკაშირი) ინსულტის შედეგად გარდაიცვალა. მთელი სიცოცხლის განმავლობაში ის პრაქტიკოსი აგლიკანი იყო. 

ლიტერატურა
William M. Johnston, The Formative Years of R. G. Collingwood (ჰარვარდის უნივერსიტეტის არქივი, 1965)
 Jan van der Dussen: History as a Science: The Philosophy of R. G. Collingwood. Springer, 2012. ISBN 978-94-007-4311-3 [Print]; ISBN 978-94-007-4312-0 [eBook]

რესურსები ინტერნეტში

ხმა უდაბნოში: რ.ჯ. კოლინგვუდი რადიო დისკუსია Australian Broadcasting Corporation-დან

სქოლიო

კატეგორია:დაბადებული 1889
კატეგორია:გარდაცვლილი 1943
კატეგორია:ქრისტიანი ფილოსოფოსები
კატეგორია:ინგლისელი ფილოსოფოსები
კატეგორია:იდეალისტები
კატეგორია:XX საუკუნის ფილოსოფოსები
კატეგორია:XX საუკუნის ინგლისელი ისტორიკოსები